*Projekts*

**LATVIJAS REPUBLIKAS MINISTRU KABINETS**

2016.gada \_\_\_\_.\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”**

*Izdoti saskaņā ar Elektroenerģijas tirgus likuma 28.panta*

*otro un septīto daļu un 28.1panta otro un piekto daļu*

Izdarīt Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (Latvijas Vēstnesis, 2009, 42. nr.; 2009., 189. nr., 2009, 205. nr., 2010, 150. nr., 2012, 142. nr., 2013, 158. nr., 2013, 234. nr., 2014, 82 .nr., 2015, 250. nr.) šādus grozījumus:

1. Svītrot 14.punktā teikumu: “Visas iesnieguma lapas numurē, un katru lapu paraksta komersanta pilnvarotā amatpersona.”

2. Aizstāt 20.punktā vārdus “komersantam izsniedz trijos eksemplāros.” ar vārdiem “nosūta komersantam, pārvades sistēmas operatoram un publiskajam tirgotājam (turpmāk – tirgotājs).”.

3. Svītrot 24.punktā vārdus “publiskā” un “(turpmāk - tirgotājs)”.

4. Izteikt 52.2.1., 52.2.2. un 52.2.3.apakšpunktu šādā redakcijā:

“52.2.1. koģenerācijas elektrostacijām, kuru uzstādītā elektriskā jauda ir lielāka par četriem megavatiem, bet mazāka par 20 MW, jaudas komponenti par vienu uzstādīto elektrisko megavatu gadā aprēķina pēc formulas:

*J = 153 527*× *s;*

52.2.2. koģenerācijas elektrostacijām, kuru uzstādītā elektriskā jauda ir lielāka par 20 MW, bet mazāka par 100 MW, jaudas komponenti par vienu uzstādīto elektrisko megavatu aprēķina pēc formulas:

*J = 119 237*× *s*;

52.2.3. koģenerācijas elektrostacijām, kuru uzstādītā elektriskā jauda ir lielāka par 100 MW, jaudas komponenti par vienu uzstādīto elektrisko megavatu aprēķina pēc formulas:

*J = 102 304*× *s* , kur

*J* – jaudas komponente par vienu uzstādīto elektrisko megavatu gadā (EUR/MW gadā);

*s* – cenas diferencēšanas koeficients pārkompensācijas novēršanai;”

5. Izteikt 53.1.apakšpunktu šādā redakcijā:

“53.1. koģenerācijas elektrostacijām, kas par kurināmo izmanto atjaunojamos energoresursus vai kūdru:

*C* = *k*AER × *s*, kur

*C* – cena bez pievienotās vērtības nodokļa, par kādu tirgotājs iepērk koģenerācijā saražoto elektroenerģiju (EUR/MWh);

*k*AER – cenas diferencēšanas koeficients atjaunojamos energoresursus vai kūdru izmantojošām elektrostacijām, kas atkarīgs no koģenerācijas elektrostacijā uzstādītās elektriskās jaudas;

*s* – cenas diferencēšanas koeficients pārkompensācijas novēršanai;”

6. Izteikt 53.2.apakšpunktu šādā redakcijā:

“53.2. pārējām koģenerācijas elektrostacijām:

, kur

*Tg* – regulatora apstiprinātais dabasgāzes tirdzniecības gala tarifs bez pievienotās vērtības nodokļa atbilstoši dabasgāzes faktiskajai siltumspējai (EUR/tūkst. n.m3);

*k* – cenas diferencēšanas koeficients, kas atkarīgs no koģenerācijas elektrostacijā uzstādītās elektriskās jaudas;

*s* – cenas diferencēšanas koeficients pārkompensācijas novēršanai;”

7. Papildināt noteikumus ar 54.3.apakšpunktu šādā redakcijā:

“54.3. lieto cenas diferencēšanas koeficientu pārkompensācijas novēršanai atbilstoši šo noteikumu 54.3 punktam.”

8. Svītrot noteikumu 54.1 un54.2 punktāskaitļus “53.1.”.

9. Papildināt noteikumus ar 54.3 punktu šādā redakcijā:

“54.3 Šo noteikumu 52., 53. un 55. punktā noteiktajās formulās izmantotais cenas diferencēšanas koeficients pārkompensācijas novēršanai *s*:

54.31. nav mazāks par 0 un nepārsniedz 1, un ir noteikts ministrijas lēmumā saskaņā ar šo noteikumu56.2 vai 56.12 punktu;

54.32. vienāds ar 1, ja ministrija nav izdevusi lēmumu saskaņā ar šo noteikumu56.2 vai 56.12 punktu.”

10. Aizstāt 55.1.apakšpunktā formulu “” ar formulu “”.

11. Aizstāt 55.2.apakšpunktā formulu “” ar formulu “”.

12. Papildināt 55.2.apakšpunktu aiz burtiem “(MW)” ar vārdiem “*s* – cenas diferencēšanas koeficients pārkompensācijas novēršanai.”.

13. Papildināt noteikumus ar IV1. nodaļu šādā redakcijā:

“**IV1. Nosacījumi pārkompensācijas izvērtēšanai un novēršanai**

56.1 Ja elektroenerģijas ražotājs par koģenerācijas staciju ar jaudu, kas nepārsniedz četrus megavatus, izmanto tiesības, kas piešķirtas saskaņā ar Elektroenerģijas tirgus likuma 28. pantu, piecus pilnus kalendāra gadus, ieskaitot gadu, par kuru tiek iesniegts šo noteikumu 40. punktā minētais pārskats, un komersants nav iesniedzis šo noteikumu 56.3 punktā minēto aprēķinu, ministrija divu mēnešu laikā pēc minētā pārskata saņemšanas veic aprēķinu par elektrostacijas kopējo kapitālieguldījumu iekšējo peļņas normu visam atbalsta periodam saskaņā ar šo noteikumu [8.pielikumu](http://likumi.lv/body_print.php?id=207458&version_date=23.12.2015&version_date_end=...&grozijumi=0&pielikumi=1&saturs=0&piezimes=0&large_font=0#piel9).

56.2 Ja atbilstoši šo noteikumu 56.1 , 56.4 vai 56.8 punktā minētajam aprēķinam elektrostacijas kopējo kapitālieguldījumu iekšējā peļņas norma visam atbalsta periodam pārsniedz 9%, tad ministrija veic aprēķinu par cenas diferencēšanas koeficientu pārkompensācijas novēršanai saskaņā ar šo noteikumu 56.18, 56.19 un 56.20 punktu un pieņem lēmumu, ar kuru nosaka šo noteikumu 53. punktā noteiktajās formulās izmantojamo cenas diferencēšanas koeficientu pārkompensācijas novēršanai *s*. Lēmumu paziņo komersantam, tirgotājam un sistēmas operatoram.

56.3 Ja komersants nepiekrīt ministrijas veiktā aprēķina par elektrostacijas kopējo kapitālieguldījumu iekšējo peļņas normu visam atbalsta periodam rezultātam, vai pēc savas iniciatīvas, ja komersants izmanto šo noteikumu 56.1 punktā minētās tiesības mazāk kā piecus pilnus kalendāra gadus vai ir mainīta elektrostacijas elektriskā vai siltuma jauda, tas iesniedz ministrijā zvērināta revidenta apstiprinātu aprēķinu par elektrostacijas kopējo kapitālieguldījumu iekšējo peļņas normu visam atbalsta periodam un to pamatojošus dokumentus. Aprēķins tiek veikts šādā kārtībā:

56.31. aprēķinā izmanto šo noteikumu 8.pielikuma I sadaļas formulas, aizstājot līmeņatzīmju vērtības ar faktiskajām un paredzamajām ieņēmumu un izdevumu vērtībām;

56.32. tīrās naudas plūsmas aprēķinā komersanti iekļauj koģenerācijas elektrostacijā veiktās investīcijas, kuras nepieciešamas elektrostacijas paredzētajā dzīves ciklā, tā pagarināšanai vai efektivitātes paaugstināšanai. Tīrās naudas plūsmas aprēķinā papildus investīciju apjomu (EUR) iekļauj gadā, kurā tās tikušas veiktas.

56.33. veicot aprēķinu par pagātnes periodu, komersants norāda koģenerācijas elektrostacijas faktiskās ieņēmumu un izdevumu vērtības;

56.34. veicot aprēķinu nākotnes periodiem, komersantam jāievēro šādi nosacījumi:

56.34.1. elektroenerģijas cena nākotnes periodiem ir jāpamato ar NASDAQ OMX biržas elektroenerģijas finanšu kontraktu cenu kotāciju Latvijas vai Somijas cenu apgabalam. Izmantojot Somijas cenu apgabala elektroenerģijas finanšu kontraktu cenu kotāciju, elektroenerģijas cenu nākotnes periodiem Latvijas cenu apgabalam nosaka pieskaitot Somijas un Latvijas cenu starpību (EUR/MWh) attiecīgajam gadam. Aprēķinos jāizmanto vidējās cenu kotācijas pēdējā mēneša laikā, pirms aprēķinu iesniegšanas ministrijā;

56.34.2. dabasgāzes cenai jāizmanto dati saskaņā ar šo noteikumu 8. pielikuma 9.tabulā noteikto prognozi;

56.34.3. kurināmā cenu, personāla izmaksas, ekspluatācijas izmaksas, pārējās darbības izmaksas nākotnes periodiem ir jāpieņem atbilstoši iepriekšējo 3 pilnu kalendāra gadu faktiskajām izmaksām, attiecinot inflācijas prognozes vērtības saskaņā ar šo noteikumu 8. pielikuma 1.tabulu;

56.34.4. darba stundu skaits nākotnes periodiem ir jāpieņem atbilstoši iepriekšējo 3 pilnu kalendāra gadu faktisko darba stundu skaita vidējai vērtībai;

56.4 Ja atbilstoši šo noteikumu 56.3 punktā minētajam aprēķinam elektrostacijas kopējo kapitālieguldījumu iekšējā peļņas norma visam atbalsta periodam pārsniedz 9%, komersants šim aprēķinam pievieno zvērināta revidenta apstiprinātu aprēķinu par cenas diferencēšanas koeficientu pārkompensācijas novēršanai un tā piemērošanas sākuma datumu saskaņā ar šo noteikumu 56.21 punktu. Ja atbilstoši šo noteikumu 56.3 punktā minētajam aprēķinam elektrostacijas kopējo kapitālieguldījumu iekšējā peļņas norma visam atbalsta periodam nepārsniedz 9%, cenas diferencēšanas koeficients pārkompensācijas novēršanai ir vienāds ar 1.

56.5 Ministrija, konstatējot koģenerācijas stacijas uzstādītās elektriskās vai siltuma jaudas izmaiņas, izmaiņas komersantam piemērotajā subsidētās elektroenerģijas nodokļa likmē, vai papildus par komersanta koģenerācijas elektrostaciju faktiski saņemto publisko finansējumu, vai, ja saskaņā ar šo noteikumu 56.17 punktu tiek pārskatītas šo noteikumu 8. pielikuma 1., 2., 4., 5., 7., vai 9. tabulā iekļautās vērtības, vai pēc komersanta pieprasījuma var veikt elektrostacijas kopējo kapitālieguldījumu iekšējās peļņas normas visam atbalsta periodam aprēķinu un cenas diferencēšanas koeficienta pārkompensācijas novēršanai aprēķinu.

56.6 Šo noteikumu 56.5 punktā minēto pieprasījumu komersants var iesniegt, ja tas izmanto šo noteikumu 56.1 punktā minētās tiesības mazāk kā piecus pilnus kalendāra gadus, vai ja ir mainīta koģenerācijas stacijas elektriskā vai siltuma jauda, vai ja no 56.2 punktā minētā lēmuma spēkā stāšanās dienas ir pagājis vismaz viens gads.

56.7 Ja komersants ir iesniedzis šo noteikumu 56.3 punktā minēto aprēķinu, ministrija, konstatējot koģenerācijas stacijas uzstādītās elektriskās vai siltuma jaudas izmaiņas vai papildus par komersanta koģenerācijas elektrostaciju faktiski saņemto publisko finansējumu vai, ja saskaņā ar šo noteikumu 56.17 punktu tiek pārskatītas šo noteikumu 8. pielikuma 1., 2. vai 9. tabulā iekļautās vērtības, var pieprasīt komersantam iesniegt precizētus šo noteikumu 56.3 un 56.4 punktā minētos aprēķinus.

56.8 Ja komersants divu mēnešu laikā no šo noteikumu 56.7 punktā minētā pieprasījuma nosūtīšanas datuma neizpilda šo noteikumu 56.7 punktā minētās prasības, ministrija veic elektrostacijas kopējo kapitālieguldījumu iekšējās peļņas normas aprēķinu par elektrostacijas kopējo kapitālieguldījumu iekšējo peļņas normu visam atbalsta periodam saskaņā ar šo noteikumu [8.pielikumu](http://likumi.lv/body_print.php?id=207458&version_date=23.12.2015&version_date_end=...&grozijumi=0&pielikumi=1&saturs=0&piezimes=0&large_font=0#piel9).

56.9 Ja elektroenerģijas ražotājs par koģenerācijas staciju ar jaudu, kas pārsniedz četrus megavatus, izmanto tiesības, kas piešķirtas saskaņā ar Elektroenerģijas tirgus likuma 28. vai 28.1 pantu, astoņus vai trīspadsmit pilnus kalendāra gadus, ieskaitot gadu, par kuru tiek iesniegts šo noteikumu 40. punktā minētais pārskats, pārskatam pievieno zvērināta revidenta apstiprinātu aprēķinu par elektrostacijas kopējo kapitālieguldījumu iekšējo peļņas normu visam atbalsta periodam, kas veikts atbilstoši šo noteikumu 8.pielikuma prasībām.

56.10 Ja atbilstoši šo noteikumu 56.9 punktā minētajam aprēķinam elektrostacijas kopējo kapitālieguldījumu iekšējā peļņas norma visam atbalsta periodam pārsniedz 9%, komersants šim aprēķinam pievieno zvērināta revidenta apstiprinātu aprēķinu par cenas diferencēšanas koeficientu pārkompensācijas novēršanai un tā piemērošanas sākuma datumu saskaņā ar šo noteikumu 56.21 punktu.

56.11 Komersants var iesniegt šo noteikumu 56.9 un 56.10 punktā minēto aprēķinu, ja tas izmanto šo noteikumu 56.9 punktā minētās tiesības mazāk kā astoņus pilnus kalendāra gadus, vai ja ir mainīta koģenerācijas stacijas elektriskā vai siltuma jauda, vai ja no 56.12 punktā minētā lēmuma spēkā stāšanās dienas ir pagājis vismaz viens gads.

56.12 Pamatojoties uz šo noteikumu 56.4 vai 56.10 punktā minēto aprēķinu ministrija mēneša laikā no tā saņemšanas pieņem lēmumu, ar kuru nosaka šo noteikumu 52., 53. un 55. punktā noteiktajās formulās izmantojamo cenas diferencēšanas koeficientu pārkompensācijas novēršanai *s* un lēmuma spēkā stāšanās dienu. Lēmumu paziņo komersantam, tirgotājam un sistēmas operatoram.

56.13 Cenas diferencēšanas koeficientu pārkompensācijas novēršanai, kas noteikts saskaņā ar šo noteikumu 56.2 vai 56.12 punktā minēto lēmumu, tirgotājs piemēro sākot ar nākamā pilnā kalendārā mēneša pirmo datumu no šo noteikumu 56.2 vai 56.12 punktā minētā lēmuma spēkā stāšanās dienas.

56.14 Ja komersants mēneša laikā neizpilda šo noteikumu 56.9 vai 56.10 punkta prasības, ministrija mēneša laikā nosūta komersantam brīdinājumu.

56.15 Ja komersants mēneša laikā pēc šo noteikumu 56.14 punktā minētā brīdinājuma saņemšanas neizpilda šo noteikumu 56.9 vai 56.10 punkta prasības, ministrija pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas stacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.

56.16 Šo noteikumu 56.1 un 56.9 punkta prasības nav attiecināmas uz tām koģenerācijas elektrostacijām, kurām trīs gadus no datuma, kurā tās ir uzsākušas izmantot šo noteikumu 20. punktā minētās tiesības, saražotās siltumenerģijas tarifu ir apstiprinājis regulators.

56.17 Ministrija var ierosināt pārskatīt šo noteikumu 8. pielikuma 1., 2., 4., 5., 7., vai 9. tabulā iekļauto vērtību pamatotību un atbilstību faktiskajai tirgus situācijai.

56.18 Cenas diferencēšanas koeficientu pārkompensācijas novēršanai *s* aprēķina ar pakāpeniskām iterācijām, izmantojot iekšējās peļņas normas aprēķinu.

56.19 Cenas diferencēšanas koeficientu pārkompensācijas novēršanai s nosaka tādā līmenī, lai elektrostacijas kopējo kapitālieguldījumu iekšējā peļņas norma visam atbalsta periodam nepārsniedz 9%, aprēķinot to katrai komersanta elektrostacijai individuāli ar precizitāti līdz tūkstošdaļai.

56.20 Ministrija, veicot cenas diferencēšanas koeficienta pārkompensācijas novēršanai *s* aprēķinu, ņem vērā tā piemērošanas sākuma datumu saskaņā ar šo noteikumu 56.13 punktu.

56.21 Zvērināts revidents, veicot šo noteikumu 56.4 vai 56.10 punktā minēto cenas diferencēšanas koeficienta pārkompensācijas novēršanai *s* aprēķinu, nosaka tā piemērošanas sākuma datumu, ņemot vērā, ka tas ir trešā pilnā kalendārā mēneša pirmais datums no dienas, kad attiecīgais aprēķins iesniegts ministrijā.”

14. Papildināt noteikumus ar 84.punktu šādā redakcijā:

“84. Šo noteikumu IV1. nodaļā minētās prasības ir attiecināmas arī uz komersantiem, kuriem tiesības pārdot koģenerācijas elektrostacijā saražoto elektroenerģiju obligātā iepirkuma ietvaros piešķirtas ar lēmumiem, ko ministrija izdevusi saskaņā ar Ministru kabineta 2006.gada 6.novembra noteikumiem Nr.921 “[Noteikumi par elektroenerģijas ražošanu koģenerācijā](http://likumi.lv/ta/id/147673-noteikumi-par-elektroenergijas-razosanu-kogeneracija).”

15. Papildināt noteikumus ar 85.punktu šādā redakcijā:

“85. Ja elektroenerģijas ražotājs par koģenerācijas staciju ar jaudu, kas nepārsniedz četrus megavatus, izmanto tiesības, kas piešķirtas saskaņā ar Elektroenerģijas tirgus likuma 28. pantu, vismaz piecus pilnus kalendāra gadus līdz šo noteikumu IV1. nodaļas spēkā stāšanās dienai, ministrija veic šo noteikumu IV1. nodaļā minētās darbības divu mēnešu laikā pēc šo noteikumu IV1. nodaļas spēkā stāšanās dienas.”

16. Papildināt noteikumus ar 86.punktu šādā redakcijā:

“86. Šo noteikumu 85. punkta prasības nepiemēro, ja elektroenerģijas ražotāja tiesību, kas piešķirtas saskaņā ar Elektroenerģijas tirgus likuma 28. pantu, par koģenerācijas staciju ar jaudu, kas nepārsniedz četrus megavatus, izmantošanas termiņš beidzas līdz 2017.gada 31.decembrim.”

17. Izteikt 5.pielikuma I nodaļas tabulas 8.rindu šādā redakcijā:

|  |  |  |  |  |
| --- | --- | --- | --- | --- |
| 6.2. | siltuma (MW) | bruto3 |  |  |

18. Papildināt 5.pielikuma I nodaļas Piezīmes ar vārdiem šādā redakcijā:

“3. Koģenerācijas elektrostacijas uzstādītā siltuma jauda, kas atbilst elektrostacijā uzstādīto koģenerācijas iekārtu izgatavotāja noteikto bruto siltumjaudu summai.”

19. Izteikt 6.pielikumu šādā redakcijā:

“6.pielikums

Ministru kabineta

2009.gada 10.marta noteikumiem Nr.221

**Koeficientu KAER un k vērtības un dabasgāzes patēriņa apjoms atkarībā no koģenerācijas elektrostacijā uzstādītās elektriskās jaudas**

|  |  |  |  |  |
| --- | --- | --- | --- | --- |
| Nr.p.k. | Koģenerācijas elektrostacijā uzstādītā elektriskā jauda | Koeficienta *kAER* vērtība | Koeficienta *k* vērtība | Dabasgāzes patēriņa apjoms gadā, n.m3 |
| 1. | Nepārsniedz 0,08 MW | 217,002 | 1,240 | 25000–126000 |
| 2. | Lielāka par 0,08 MW, bet nepārsniedz 0,15 MW | 194,925 | 1,231 | 126000–1260000 |
| 3. | Lielāka par 0,15 MW, bet nepārsniedz 0,20 MW | 190,333 | 1,202 |
| 4. | Lielāka par 0,20 MW, bet nepārsniedz 0,40 MW | 179,090 | 1,131 |
| 5. | Lielāka par 0,40 MW, bet nepārsniedz 0,60 MW | 171,965 | 1,086 |
| 6. | Lielāka par 0,60 MW, bet nepārsniedz 0,80 MW | 169,748 | 1,072 |
| 7. | Lielāka par 0,80 MW, bet nepārsniedz 1,00 MW | 167,056 | 1,055 |
| 8. | Lielāka par 1,00 MW, bet nepārsniedz 1,50 MW | 153,988 | 1,035 | 1260000–12600000 |
| 9. | Lielāka par 1,50 MW, bet nepārsniedz 2,00 MW | 149,971 | 1,008 |
| 10. | Lielāka par 2,00 MW, bet nepārsniedz 2,50 MW | 147,590 | 0,992 |
| 11. | Lielāka par 2,50 MW, bet nepārsniedz 3,00 MW | 146,103 | 0,982 |
| 12. | Lielāka par 3,00 MW, bet nepārsniedz 3,50 MW | 144,912 | 0,974 |
| 13. | Lielāka par 3,50 MW, bet nepārsniedz 4,00 MW | 143,573 | 0,965 |
| 14. | Lielāka par 4,00 MW, bet nepārsniedz 20,00 MW |  |  | 12600000–20000000 |
| 15. | Lielāka par 20,00 MW, bet nepārsniedz 40,00 MW |  |  | 20000000–100000000 |
| 16. | Lielāka par 40 MW |  |  | virs 100000000 |

“.

20. Papildināt noteikumus ar 8.pielikumu, izsakot to šādā redakcijā:

“8.pielikums

Ministru kabineta

2009.gada 10.marta

noteikumiem Nr.221

**Koģenerācijas elektrostacijas kopējo kapitālieguldījumu iekšējās peļņas normas aprēķins**

**I. Elektrostacijas kopējo kapitālieguldījumu iekšējās peļņas normas aprēķina gaita koģenerācijas elektrostacijām, kuru uzstādītā elektriskā jauda nepārsniedz 4 MW**

1. Iekšējā peļņas norma ir diskonta likmes vērtība, pie kuras pašreizējā diskontētās naudas plūsmas vērtība ir vienāda ar sākotnēji ieguldītā kapitāla vērtību. Iekšējā peļņas norma tiek aprēķināta uz pēdējo gadu, kad ražotājs var izmantot tiesības, kas piešķirtas saskaņā ar Elektroenerģijas tirgus likuma 28. vai 28.1 pantu.

2. Iekšējo peļņas normu aprēķina ar pakāpeniskām iterācijām, izmantojot formulu:

, kur

*TNPt* – tīrā naudas plūsma jeb naudas plūsma, kas paliek komersanta rīcībā pēc visu ražošanas izdevumu segšanas, kalendāra gadā *t* (EUR);

*r* – iekšējā peļņas norma (%);

*t* – kalendāra gads, par kuru tiek veikts aprēķins;

*t*0– kalendāra gads, kad komersants ir sācis izmantot tiesības, kas piešķirtas saskaņā ar Elektroenerģijas tirgus likuma 28. vai 28.1 pantu;

*n* – kalendāra gads, kad komersantam beidzas tiesību, kas piešķirtas saskaņā ar Elektroenerģijas tirgus likuma 28. vai 28.1 pantu, izmantošanas laiks;

*I*0 – komersanta sākotnējās investīcijas koģenerācijas elektrostacijā (EUR);

– līdz kalendāra gadam *t0* (ieskaitot) par komersanta koģenerācijas elektrostaciju piešķirtais un faktiski saņemtais publiskais finansējums (EUR), t.sk. maksājumi no valsts vai pašvaldības budžeta, kredītu procentu likmju subsidēšana, kā arī cita finanšu palīdzība, kas tiek piešķirta vai sniegta no valsts, pašvaldības vai Eiropas Savienības budžeta līdzekļiem un ārvalstu finanšu palīdzības līdzekļiem.

3. Komersanta sākotnējās investīcijas koģenerācijas elektrostacijā *I*0 aprēķina, izmantojot formulu:

, kur

 – koģenerācijas elektrostacijas uzstādītā elektriskā jauda (MW), kas norādīta līgumā ar publisko tirgotāju kalendāra gadā *t*0;

– komersanta koģenerācijas elektrostacijas īpatnējo investīciju līmeņatzīme (EUR/kW), kas atkarībā no koģenerācijas elektrostacijas izmantotā kurināmā veida un attiecīgajā laika periodā uzstādītās elektriskās jaudas, kas norādīta līgumā ar publisko tirgotāju, ir noteikta šī pielikuma 3.,6. un 8. tabulā;

*Ipārv* – komersanta koģenerācijas elektrostacijas faktiskās elektroenerģijas pieslēguma izmaksas elektroenerģijas pārvades tīklam (EUR). Ja komersanta koģenerācijas elektrostacija ir pieslēgta elektroenerģijas sadales tīklam, *Ipārv* ir 0;

4. Tīro naudas plūsmu kalendāra gadā *t* aprēķina, izmantojot formulu:

, kur

 – tīrā naudas plūsma jeb naudas plūsma, kas paliek komersanta rīcībā pēc visu ražošanas izdevumu segšanas, kalendāra gada *t* kalendāra mēnesī *i* (EUR);

 – sākotnējo investīciju koģenerācijas elektrostacijā korekcija (EUR);

*Dt* – kalendāra gadā *t* par komersanta koģenerācijas elektrostaciju piešķirtais un faktiski saņemtais publiskais finansējums (EUR), t.sk. maksājumi no valsts vai pašvaldības budžeta, kredītu procentu likmju subsidēšana, kā arī cita finanšu palīdzība, kas tiek piešķirta vai sniegta no valsts, pašvaldības vai Eiropas Savienības budžeta līdzekļiem un ārvalstu finanšu palīdzības līdzekļiem.

5. Tīro naudas plūsmu kalendāra gada *t* kalendāra mēnesī *i* aprēķina, izmantojot formulu:

, kur

– koģenerācijas elektrostacijas ieņēmumi kalendāra gada *t* kalendāra mēnesī *i* (EUR);

– koģenerācijas elektrostacijas izdevumi kalendāra gada *t* kalendāra mēnesī *i* (EUR);

6. Ja kalendāra gadā *t* komersanta koģenerācijas elektrostacijas uzstādītā elektriskā jauda, kas norādīta līgumā ar publisko tirgotāju, nav palielinājusies, sākotnējo investīciju koģenerācijas elektrostacijā korekcija ir 0 EUR. Ja kalendāra gadā *t* komersanta koģenerācijas elektrostacijas uzstādītā elektriskā jauda, kas norādīta līgumā ar publisko tirgotāju, ir palielinājusies, sākotnējo investīciju koģenerācijas elektrostacijā korekciju aprēķina, izmantojot formulu:

, kur

 – koģenerācijas elektrostacijas uzstādītā elektriskā jauda (MW), kas norādīta līgumā ar publisko tirgotāju kalendāra gadā *t*;

 – koģenerācijas elektrostacijas uzstādītā elektriskā jauda (MW), kas norādīta līgumā ar publisko tirgotāju kalendāra gadā *t*-1.

7. Koģenerācijas elektrostacijas ieņēmumus kalendāra gada *t* kalendāra mēnesī *i*  aprēķina, izmantojot formulu:

, kur

– komersanta koģenerācijas elektrostacijai noteiktā elektroenerģijas iepirkuma cena (EUR/MWh) kalendāra gada *t* kalendāra mēnesī *i*;

 – koģenerācijas elektrostacijas uzstādītā elektriskā jauda (MW), kas norādīta līgumā ar publisko tirgotāju kalendāra gada *t* kalendāra mēnesī *i;*

*d* – komersanta koģenerācijas elektrostacijas darba stundu skaita kalendāra gadā līmeņatzīme, kas atkarībā no koģenerācijas elektrostacijas izmantotā kurināmā veida un kalendāra gada *t* kalendāra mēnesī *i* uzstādītās elektriskās jaudas ir noteikta šī pielikuma 3.,6. un 8. tabulā;

 – komersantam faktiski piemērojamā subsidētās elektroenerģijas nodokļa likme (%) kalendāra gada *t* kalendāra mēnesī *i*. Nākotnes periodam piemērojamā likme tiek noteikta pēc aprēķina dienā komersantam faktiski piemērojamās subsidētās elektroenerģijas nodokļa likmes;

–siltumenerģijas cenas līmeņatzīme kalendāra gada *t* kalendāra mēnesī *i* (EUR/MWh);

– koģenerācijas elektrostacijas uzstādītās neto siltuma jaudas līmeņatzīme (MW) kalendāra gada *t* kalendāra mēnesī *i*;

*Eth* – siltumenerģijas patēriņa līmeņatzīme biogāzes ražošanai (%). Koģenerācijas elektrostacijām, kurās izmanto dabasgāzi, biomasu, poligongāzi vai biogāzi, kas iegūta biomasas gazifikācijas procesā, *Eth* ir 0, pārējām biogāzes koģenerācijas elektrostacijām *Eth* ir 35%.

8. Kalendāra gada *t* kalendāra mēnesī *i* koģenerācijas elektrostacijas uzstādītās neto siltuma jaudas līmeņatzīmi aprēķina pēc formulas:

, kur

– koģenerācijas elektrostacijas uzstādītā siltuma jauda, kas atbilst elektrostacijā uzstādīto koģenerācijas iekārtu izgatavotāja noteikto bruto siltumjaudu summai(MW).

9. Siltumenerģijas cenas līmeņatzīmi kalendāra gada *t* kalendāra mēnesī *i* aprēķina, izmantojot formulu:

, kur

– kurināmā cenas līmeņatzīme kalendāra gada *t* kalendāra mēnesī *i* (EUR/MWh);

– lietderības koeficients siltumenerģijas pārdošanas cenas aprēķinam, kas ir atkarīgs no izmantotā kurināmā veida un ir noteikts šī pielikuma 3., 6. un 8. tabulā.

10. Kurināmā cenas līmeņatzīme kalendāra gada *t* kalendāra mēnesī *i i* koģenerācijas elektrostacijām, kas par kurināmo izmanto atjaunojamos energoresursus, atkarībā no izmantotā kurināmā veida un uzstādītās elektriskās jaudas ir noteikta šī pielikuma 4.,5. un 7. tabulā. Koģenerācijas elektostacijām, kas kā kurināmo izmanto dabasgāzi, kurināmā cenas līmeņatzīmi kalendāra gada *t* kalendāra mēnesī *i* aprēķina, izmantojot formulu:

, kur

– kalendāra gada *t* kalendāra mēnesim *i* regulatora apstiprinātais dabasgāzes tirdzniecības gala tarifs bez pievienotās vērtības nodokļa atbilstoši dabasgāzes faktiskajai siltumspējai (EUR/tūkst. n.m3), kas noteikts saskaņā ar dabasgāzes patēriņa apjomiem (6.pielikums) atkarībā no koģenerācijas elektrostacijā uzstādītās elektriskās jaudas, kas norādīta līgumā ar publisko tirgotāju, kalendāra gada *t* kalendāra mēnesī *i* . Nākotnes periodam tas tiek noteikts atbilstoši šī pielikuma 9. tabulā iekļautajām dabasgāzes tirdzniecības cenas līmeņatzīmēm;

– akcīzes nodoklis dabasgāzes izmantošanai par kurināmo kalendāra gada *t* kalendāra mēnesī *i* (EUR/tūkst.n.m3). Nākotnes periodam izmanto akcīzes nodokļa likmi, kas ir spēkā aprēķina veikšanas dienā.

11. Atjaunojamos energoresursus izmantojošas koģenerācijas stacijas izdevumus kalendāra gada *t* kalendāra mēnesī *i IZDt\_i* aprēķina, izmantojot šādu formulu:

, kur

*A* – komersanta nodarbinātā pilnas darba slodzes koģenerācijas elektrostacijas darbinieku skaita līmeņatzīme, kas atkarībā no koģenerācijas elektrostacijas izmantotā kurināmā veida un uzstādītās elektriskās jaudas, kas norādīta līgumā ar publisko tirgotāju, kalendāra gada *t* kalendāra mēnesī *i* ir noteikta šī pielikuma 3., 6. un 8. tabulā;

*IA t* – koģenerācijas elektrostacijas personāla izmaksu par pilnu darba slodzi līmeņatzīme (EUR/gadā), kas noteikta, izmantojot šī pielikuma 2. tabulu;

 – ekspluatācijas izmaksu līmeņatzīme (%), kas raksturo koģenerācijas elektrostacijas ikgadējo ar koģenerācijas elektrostacijas apkopi saistīto izmaksu attiecību pret kapitālieguldījumu izmaksām, un kas atkarībā no koģenerācijas elektrostacijas izmantotā kurināmā veida un uzstādītās elektriskās jaudas, kas norādīta līgumā ar publisko tirgotāju, kalendāra gada *t* kalendāra mēnesī *i* ir noteikta šī pielikuma 3. un 6. tabulā. Ekspluatācijas izmaksas ietver arī izmaksas, kas saistītas ar koģenerācijas elektrostaciju dzinēju kapitālajiem remontiem un tamlīdzīgiem izdevumiem. Ekspluatācijas izmaksas tiek indeksētas ar inflācijas procentu, kas noteikts 1. tabulā, sākot ar nākamo kalendāro gadu pēc kalendāra gada, kad ražotājs sācis izmanto tiesības, kas piešķirtas saskaņā ar Elektroenerģijas tirgus likuma 28. vai 28.1 pantu;

– pārējo darbības izmaksu līmeņatzīme (%), kas raksturo pārējo koģenerācijas elektrostacijas attiecināmo operatīvās darbības ikgadējo izmaksu attiecību pret kapitālieguldījumu izmaksām, un kas atkarībā no koģenerācijas elektrostacijas izmantotā kurināmā veida un uzstādītās elektriskās jaudas, kas norādīta līgumā ar publisko tirgotāju, kalendāra gada *t* kalendāra mēnesī *i* ir noteikta šī pielikuma 3. un 6. un 8.tabulā. Pārējās darbības izmaksas ietver administratīvās, transporta, zemes īres, apdrošināšanas un citas izmaksas. Pārējās darbības izmaksas tiek indeksētas ar inflācijas procentu, kas noteikts 1. tabulā, sākot ar nākamo kalendāro gadu pēc kalendāra gada, kad ražotājs sācis izmanto tiesības, kas piešķirtas saskaņā ar Elektroenerģijas tirgus likuma 28. vai 28.1 pantu;

– aprēķinātais patērētā kurināmā apjoms (MWh), kas nepieciešams komersanta koģenerācijas elektrostacijas darbības nodrošināšanai kalendāra gada *t* kalendāra mēnesī *i*.

12. Dabasgāzi izmantojošas koģenerācijas elektostacijas izdevumus kalendāra gada *t* kalendāra mēnesī *i IZDt\_i* aprēķina, izmantojot šādu formulu:

, kur

– ekspluatācijas izmaksu līmeņatzīme (EUR/MWh), kas raksturo dabasgāzi izmantojošas koģenerācijas elektrostacijas ikgadējās ar koģenerācijas elektrostacijas apkopi saistītās izmaksas uz saražoto elektroenerģijas vienību, un kas atkarībā no koģenerācijas elektrostacijas uzstādītās elektriskās jaudas, kas norādīta līgumā ar publisko tirgotāju, kalendāra gada *t* kalendāra mēnesī *i* ir noteikta šī pielikuma 8.tabulā. Ekspluatācijas izmaksas ietver arī izmaksas, kas saistītas ar koģenerācijas elektrostaciju dzinēju kapitālajiem remontiem un tamlīdzīgiem izdevumiem. Ekspluatācijas izmaksas tiek indeksētas ar inflācijas procentu, kas noteikts 1. tabulā, sākot ar nākamo kalendāro gadu pēc kalendāra gada, kad ražotājs sācis izmanto tiesības, kas piešķirtas saskaņā ar Elektroenerģijas tirgus likuma 28. vai 28.1 pantu;

13. Aprēķināto patērētā kurināmā apjomu nosaka, izmantojot formulu:

, kur

*0,75* –koeficients, kas raksturo koģenerācijas elektrostacijas minimālo efektivitāti.

13. Aprēķinā, kas veikts saskaņā ar šo pielikumu, vērtības naudas izteiksmē noapaļo līdz tuvākajam centam, ņemot vērā trešo zīmi aiz komata. Ja trešā zīme aiz komata ir no 0 līdz 4, tad centa vērtība nemainās. Ja trešā zīme aiz komata ir no 5 līdz 9, tad cents tiek noapaļots par vienu vienību uz augšu.

**II. Elektrostacijas kopējo kapitālieguldījumu iekšējās peļņas normas aprēķina gaita koģenerācijas elektrostacijām, kuru uzstādītā elektriskā jauda pārsniedz 4 MW**

1. Komersanti, kuru koģenerācijas elektrostaciju uzstādītā elektriskā jauda pārsniedz 4 MW, aprēķina elektrostacijas iekšējās peļņas normu izmantojot šī pielikuma I. sadaļas formulas, aizstājot līmeņatzīmju vērtības ar faktiskajām un paredzamajām ieņēmumu un izdevumu vērtībām.

2. Veicot aprēķinu par pagātnes periodu, komersants norāda koģenerācijas elektrostacijas faktiskās ieņēmumu un izdevumu vērtības. Veicot aprēķinu nākotnes periodiem, komersantam jāievēro šādi nosacījumi:

2.1. Elektroenerģijas cena nākotnes periodiem ir jāpamato ar NASDAQ OMX biržas elektroenerģijas finanšu kontraktu cenu kotāciju Latvijas vai Somijas cenu apgabalam. Izmantojot Somijas cenu apgabala elektroenerģijas finanšu kontraktu cenu kotāciju, elektroenerģijas cenu nākotnes periodiem Latvijas cenu apgabalam nosaka pieskaitot Somijas un Latvijas cenu starpību (EUR/MWh) attiecīgajam gadam. Aprēķinos jāizmanto vidējās cenu kotācijas pēdējā mēneša laikā, pirms aprēķinu iesniegšanas ministrijā;

2.2. Dabasgāzes cenai jāizmanto dati saskaņā ar šī pielikuma 9.tabulā noteikto prognozi;

2.3. Kurināmā cenai, personāla izmaksām, ekspluatācijas izmaksām, pārējām darbības izmaksām, nākotnes periodiem var tikt attiecināta inflācijas prognozes vērtības saskaņā ar šī pielikuma 1.tabulu;

2.4. Komersanti, kuri kā kurināmo izmanto dabasgāzi, pārējās darbības izmaksās ietver izdevumus, kas saistīti ar nepieciešamo siltumnīcefekta gāzu emisiju kvotu iegādi virs komersantam piešķirtā emisiju kvotu apjoma;

2.5. Darba stundu skaits nākotnes periodiem ir jāpieņem atbilstoši iepriekšējo 3 gadu darba stundu skaita vidējai vērtībai;

2.6. Tīrās naudas plūsmas *TNPt* aprēķinā komersanti iekļauj koģenerācijas elektrostacijā veiktās un plānotās investīcijas, kuras nepieciešamas elektrostacijas paredzētajā dzīves ciklā, tā pagarināšanai vai efektivitātes paaugstināšanai. Tīrās naudas plūsmas aprēķinā papildus investīciju apjomu (EUR) iekļauj gadā, kurā tās tikušas veiktas vai kurā tās plānots veikt.

**III. Līmeņatzīmes koģenerācijas elektrostacijas kopējo kapitālieguldījumu iekšējās peļņas normas aprēķinam**

**1.tabula**

**Inflācijas līmeņatzīmes**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gads** | **2007** | **2008** | **2009** | **2010** | **2011** | **2012** | **2013** | **2014** |
| Inflācija, % | 10,1 | 15,3 | 3,3 | -1,2 | 4,2 | 2,3 | 0,0 | 0,7 |
| **Gads** | **2015** | **2016** | **2017** | **2018** | **2019** | **2020-2040** | | |
| Inflācija, % | 0,2 | 0,4 | 2,0 | 2,5 | 2,5 | 1,8 | | |

**2.tabula**

**Koģenerācijas elektrostacijas personāla izmaksu par pilnu darba slodzi līmeņatzīme**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Gads** | **2007** | **2008** | **2009** | **2010** | **2011** | **2012** | **2013** | **2014** | **2015** |
| Personāla izmaksas  1 slodzei, EUR/mēn. | 1082 | 1140 | 1083 | 1143 | 1180 | 1237 | 1248 | 1310 | 1379 |
| **Gads** | **2016** | **2017** | **2018** | **2019** | **2020** | **2021** | **2022** | **2023** | **2024** |
| Personāla izmaksas  1 slodzei, EUR/mēn. | 1379 | 1396 | 1417 | 1438 | 1464 | 1490 | 1517 | 1544 | 1572 |
| **Gads** | **2025** | **2026** | **2027** | **2028** | **2031** | **2032** | **2033** | **2034** | **2035** |
| Personāla izmaksas  1 slodzei, EUR/mēn. | 1600 | 1629 | 1659 | 1688 | 1781 | 1813 | 1846 | 1879 | 1913 |
| **Gads** | **2036** | **2037** | **2038** | **2039** | **2040** |
| Personāla izmaksas  1 slodzei, EUR/mēn. | 1947 | 1982 | 2018 | 2054 | 2091 |

**3.tabula**

**Biogāzes stacijām, izņemot biomasas gazifikācijas stacijām, piemērojamās līmeņatzīmes**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Uzstādītā elektriskā jauda** *Pel* | **Darba stundu skaits gadā** *d* **(h)** | | | | | **Īpatnējās investīcijas (EUR/kWel)** | **Darbinieku skaits (attiecināmās darba slodzes)** | **Ekspluatācijas izmaksas gadā** *IM* **(% no kopējām investīcijām)** | **Pārējās darbības izmaksas gadā** *IO* **(% no kopējām investīcijām)** | **Siltumenerģijas patēriņš biogāzes ražošanai** *Eth* **(% no saražotā)** | **Lietderības koeficients siltumenerģijas pārdošanas cenas aprēķinam (%)** |
| **2007.-2011. gads** | **2012.-2013. gads** | **2014. gads** | **2015.-2016. gads** | **2017. gads un turpmāk** |
| Nepārsniedz 0,5 MW | 4000 | 5500 | 6000 | 6500 | 6800 | 4000 | 3 | 3,3 | 2 | 35 | 92 |
| Lielāka par 0,5 MW, bet nepārsniedz 1 MW | 4000 | 5500 | 6000 | 6500 | 6800 | 3800 | 5 | 3,1 | 2 | 35 | 92 |
| Lielāka par 1 MW, bet nepārsniedz 2 MW | 4000 | 5500 | 6000 | 6500 | 6800 | 3800 | 6 | 2,8 | 2 | 35 | 92 |
| Lielāka par 2 MW | 4000 | 5500 | 6000 | 6500 | 6800 | 3300 | 6 | 2,6 | 2 | 35 | 92 |

**4.tabula**

**Biogāzes stacijām piemērojamās kurināmā cenas līmeņatzīmes, izņemot stacijas, kurās izmanto biomasas gazifikāciju vai poligongāzes**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Uzstādītā elektriskā jauda** *Pel* | **Kurināmā cena bez PVN 1, EUR/MWh** | | | | | | | | |
| **2008** | **2009** | **2010** | **2011** | **2012** | **2013** | **2014** | **2015** | **20161** |
| Nepārsniedz 0,5 MW | 21,12 | 21,82 | 21,56 | 22,47 | 22,99 | 22,99 | 23,15 | 23,20 | 23,30 |
| Lielāka par 0,5 MW, bet nepārsniedz 1 MW | 26,46 | 27,33 | 27,00 | 28,13 | 28,78 | 28,78 | 28,98 | 29,04 | 29,16 |
| Lielāka par 1MW, bet nepārsniedz 2 MW | 28,71 | 29,66 | 29,30 | 30,53 | 31,23 | 31,23 | 31,45 | 31,51 | 31,63 |
| Lielāka par 2 MW | 28,71 | 29,66 | 29,30 | 30,53 | 31,23 | 31,23 | 31,45 | 31,51 | 31,63 |

1 turpmākajiem gadiem cenas indeksētas saskaņā ar 1.tabulas inflācijas prognozi

**5.tabula**

**Poligongāzes cenas līmeņatzīmes**

|  |  |
| --- | --- |
| **Uzstādītā elektriskā jauda** *Pel* | **Kurināmā cena bez PVN , EUR/MWh** |
| **Visi gadi** |
| Visas jaudas | 10 |

**6.tabula**

**Biomasas un biomasas gazifikācijas stacijām piemērojamās līmeņatzīmes**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Uzstādītā elektriskā jauda** *Pel* | **Darba stundu skaits gadā** *d* **(h)** | **Īpatnējās investīcijas (EUR/kWel)** | **Darbinieku skaits (attiecināmās darba slodzes)** | **Ekspluatācijas izmaksas gadā** *IM* **(% no kopējām investīcijām)** | **Pārējās darbības izmaksas gadā** *IO* **(% no kopējām investīcijām)** | | **Lietderības koeficients siltumenerģijas pārdošanas cenas aprēķinam (%)** | |
|
| Nepārsniedz 1 MW | 5500 | 4500 | 3 | 2 | 2 | 80 | |
| Lielāka par 1 MW, bet nepārsniedz 4 MW | 5500 | 4000 | 5 | 2 | 2 | 80 | |
| Lielāka par 4 MW | 5500 | 3600 | 7 | 2 | 2 | 80 | |

**7.tabula**

**Biomasas un biomasas gazifikācijas stacijām piemērojamās kurināmā cenas līmeņatzīmes**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Uzstādītā elektriskā jauda** *Pel* | **Kurināmā cena bez PVN 1, EUR/MWh** | | | | | | | | |
| **2008** | **2009** | **2010** | **2011** | **2012** | **2013** | **2014** | **2015** | **20161** |
| Visas jaudas | 11,3 | 12,6 | 9,2 | 9,5 | 11,1 | 10,9 | 11,1 | 11,2 | 11,2 |

1 turpmākajiem gadiem cenas indeksētas saskaņā ar 1.tabulas inflācijas prognozi

**8.tabula**

**Dasbasgāzes stacijām piemērojamās līmeņatzīmes**

|  |  |  |  |  |  |  |
| --- | --- | --- | --- | --- | --- | --- |
| **Uzstādītā elektriskā jauda** *Pel* | **Darba stundu skaits gadā** *d* **(h)** | **Īpatnējās investīcijas (EUR/kWel)** | **Darbinieku skaits (attiecināmās darba slodzes)** | **Ekspluatācijas izmaksas** *IDG* **(EUR/MWh)** | **Pārējās darbības izmaksas gadā** *IO* **(% no kopējām investīcijām)** | **Lietderības koeficients siltumenerģijas pārdošanas cenas aprēķinam (%)** |
| Nepārsniedz 1 MW | 6000 | 1600 | 1 | 13 | 1,5 | 92 |
| Lielāka par 1 MW, bet nepārsniedz 2 MW | 6000 | 1300 | 3 | 12 | 1,5 | 92 |
| Lielāka par 2 MW, bet nepārsniedz 4 MW | 6000 | 1200 | 4 | 11 | 1,5 | 92 |

**9.tabula**

**Dasbasgāzes tirdzniecības cenas līmeņatzīmes**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gads** | **2016** | **2017** | **2018** | **2019** | **2020** | **2021** | **2022** | **2023** |
| Prognozētā gada vidējā dabasgāzes tirdzniecības cena, EUR/tūkst.nm3 (bez PVN) | 158,6 | 176,2 | 185,8 | 193,1 | 199,7 | 205,4 | 210,4 | 210,4 |
| **Gads** | **2024** | **2025** | **2026** | **2027** | **2028** | **2029** | **2030** | **2031** |
| Prognozētā gada vidējā dabasgāzes tirdzniecības cena, EUR/tūkst.nm3  (bez PVN) | 210,4 | 210,4 | 210,4 | 210,4 | 210,4 | 210,4 | 210,4 | 210,4 |

”

21. Šie noteikumi stājas spēkā nākamā pilnā kalendārā mēneša pirmajā datumā pēc tam, kad Eiropas Komisija ir pieņēmusi lēmumu par valsts atbalsta nosacījumu atbilstību Eiropas Savienības iekšējā tirgus nosacījumiem atbalsta lietas SA.43140 (2015/NN) “Atbalsts elektroenerģijas ražotājiem” ietvaros.

22. Ministrija pēc tam, kad Eiropas Komisijas pieņēmusi lēmumu par valsts atbalsta nosacījumu atbilstību Eiropas Savienības iekšējā tirgus nosacījumiem atbalsta lietas SA.43140 (2015/NN) “Atbalsts elektroenerģijas ražotājiem” ietvaros, nosūta attiecīgu paziņojumu publicēšanai oficiālajā izdevumā “Latvijas Vēstnesis”.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

29.06.2016. 16:54

4763

I.Iļjina, 67013095,[Inga.Iljina@em.gov.lv](mailto:Inga.Iljina@em.gov.lv)

R.Meijers, 67013176, [Roberts.Meijers@em.gov.lv](mailto:Roberts.Meijers@em.gov.lv)

H.Skarbnieks, 67013226, [Haralds.Skarbnieks@em.gov.lv](mailto:Haralds.Skarbnieks@em.gov.lv)